- Képek kezelése Matlabban
- Képek típusai
  - Szenzorok [Objektivek.com]
  - Szenzorok [Fotósuli]
  - Szenzorok [Pixinfo]
- Képek megnyitása és mentése
- Képek megjelenítése
- Pixelek módosítása
- Képtípusok átalakítása
- Képek transzformációja
  - "Legközelebbi szomszéd" és bilineáris interpoláció
- Kérdések és feladatok

« Előző | Következő »

# Képek transzformációja

## Képek forgatása

Képek forgatását az imrotate() függvénnyel végezhetjük. A függvény paramétereként megahatjuk a forgatási szöget fokban, a forgatás során végrehajtott interpolációt, valamint vágás mértékét.

Interpolációs módszerek:

- legközelebbi szomszéd,
- bilineáris,
- köbös interpoláció

A vágási módszerek lehetnek befoglaló téglalapra vonatkozó, vagy pedig "levágó" módszerek. A befoglaló téglalap esetén az eredménykép akkora lesz, mint az elforgatott kép befoglalló téglalapja, az üres területek kitöltésre kerülnek. A "levágó" módszer megőrzi a kép eredeti méretét és a kilógó részeket levágja a képről.

Példa:

>> img = imread('szeder.jpg');
>> img_40 = imrotate(img, 40, 'bilinear');
>> img_40_crop = imrotate(img, 40, 'bilinear', 'crop');

## Kép átméretezése

A kép átméretezését az imresize() függvény végzi. A függvény paramétereként itt is meg lehet adni a skálafaktorokat, valamint lehetőség van kép méretének beállítására, valamint az interpolációs módszer kiválasztására is.

Példa:

>> img = imread('szeder.jpg');
>> img_3x = imresize(img,3, 'bilinear');

## Képek általános transzformációja

Általános transzformáció végrehajtására is van lehetőség. Az imtransform() és imwarp() függvények általános transzformációkat hajtanak végre. A függvények paramétereként meg kell adni a képmátrixot és a transzformációs mátrixot. További paraméterként megadható az interpoláció típusa.

Példa:

>> img = imread('szeder.jpg');
>> tform = maketform('affine', [ 1, 0, 0; 0.5, 1, 0; 0, 0, 1 ]);
>> img_shear = imtransform(img, tform);
>> imshow(img_shear);

« Előző | Következő »